Кино - Златната младеж
Великобритания | 2003г | 106 минути | Военен , Драма , Комедия | Официален сайт
В разпространение от: 03.10.2003
По романа "Vile Bodies" (1930 г.) на английския писател и журналист Ивлин Уо (Evelyn Waugh), превеждан на български като "Унизени тела", "Изнурените наши тела" и др.
Адаптирайки романа, сценаристът и режисьор Стивън Фрай пренася на екран лондонското висше общество от 30-те години в целия му блясък. В центъра на тази колекция "златна" младеж е Адам (Стивън Мур) - начеващ писател, надяващ се на положение в обществото, достатъчно добро за да се ожени за Нина (Емили Мортимър) - най-популярното момиче в момента.
Да се задържиш в свят на екстравагантни партита и "възможности", които само богатите безделници могат да си позволят, не е никак малко предизвикателство.
Младите актьори са забележителни, а сексуалните намеци бълбукат като шампанско. Фрай може и да ни съблазнява в началото, но намеренията му са ясни. Приликата с днешния ден е очевидна.
Докато Англия от 30-те години пропада към Втората световна война, пристрастяването към наркотиците взима своите жертви, а британските хомосексуални свободи имат обратен ефект, филмът проницателно успява да изрази загубата на невинността.
"Златната младеж" може и да е секси, забавен пастиш на отминалото добро време, но основните му теми звучат все така актуално.
Режисьор: Стивън Фрай
В ролите: Майкъл Шийн, Дейвид Тенант, Джим Картър, Дан Акройд, Ейдриън Скарбъръ, Стокард Чанинг, Джеймс Макавой, Стивън Мур, Джулия Маккензи, Емили Мортимър, Джим Бродбент
Сценарист: Стивън Фрай
Продуценти: Миранда Дейвис, Джина Картър
По книгата на: Ивлин Уо
Оператор: Хенри Бреъм